tomron87/hebrew-wikipedia-sentences-corpus huggingface dataset:
לאחר מעצרו של באלמר, אמו כריסטי בלמר סיפרה ל-CBS News כי בנה סובל מסכיזופרניה והפרעה דו-קוטבית וציינה כי הוא "הפסיק את התרופות שלו".
באלמר נאבק במחלת נפש לאורך חייו ואושפז פעמיים.
אחיו של באלמר תיאר אותו כעצמאי פוליטית עד בחירות 2024, אז ניסה לשכנע את בני משפחתו להצביע לדונלד טראמפ.
בצו חיפוש בחפציו של באלמר שהוצא לאחר התקרית, המשטרה הצהירה כי באלמר תקף את שפירו על סמך "עוולות כלפי העם הפלסטיני".
בשיחת חירום למוקד 911 שביצע באלמר בעבר, הוא תיאר את שפירו כ-"מפלצת" שצריך להפסיק להרוג את חבריו, לגרום לעמו "לעבור יותר מדי" ואמר כי לא ייקח חלק ב-"תוכניות" של שפירו עבור הפלסטינים.
נשיא ארצות הברית דונלד טראמפ אמר שבאלמר ככל הנראה היה "סתם משוגע".
ב-18 באפריל, שפירו ציין כי "כשלים ביטחוניים" הם שאפשרו את התקיפה ואמר שלא שמע מטראמפ אף מילה לאחר התקרית.
למחרת, ב-19 באפריל, טראמפ ביצע שיחת טלפון לשפירו, אותה תיאר כ-"אדיבה מאוד".
הקאן שוקור (בטורקית: Hakan Şükür; נולד ב-1 בספטמבר 1971 בטורקיה) הוא כדורגלן עבר טורקי, אשר שיחק בעמדת החלוץ, והוא מלך השערים של נבחרת טורקיה בכל הזמנים, עם 51 שערים ב-112 הופעות.
האקן שוקור פרש בשנת 2008 לאחר שסיים את הקריירה במועדון עימו היה מזוהה, גלאטסראיי, בו שיחק 8 עונות בשנות ה-90. בשנת 2000 עבר לקבוצת אינטר מילאנו, ועבר לתקופות קצרות בקבוצות פארמה ובלקברן לפני שחזר לגלאטסראיי ב-2003.
במשחק על המקום השלישי במונדיאל 2002 נגד נבחרת קוריאה הדרומית, כבש שוקור את השער המהיר בהיסטוריה של גביע העולם בכדורגל.
הוא הפעיל לחץ על מגן קוריאני מיד לאחרי בעיטת הפתיחה, והבקיע את השער 10.8 שניות לאחר שריקת הפתיחה.
היה זה שערו היחיד בטורניר.
בחודש פברואר 2016 הואשם שוקור בבגידה לאחר ציוצים שהעלה בגנותו של נשיא טורקיה רג'פ טאיפ ארדואן בטוויטר.
באוגוסט של אותה שנה, לאחר ניסיון ההפיכה הכושל, נמלט מטורקיה לארצות הברית לאחר שהוצא כנגדו צו מעצר, בטענה לידידותו עם פתהוללה גולאן וחברותו ב"קבוצת טרור חמושה".
מקום שלישי במונדיאל 2002 עם נבחרת טורקיה
השער המהיר ביותר בגביע העולם (11 שניות)
כדורגלן הזהב של טורקיה (2004)
הקאן יאקין (טורקית: Hakan Yakin ; נולד ב-22 בפברואר 1977 בבזל, שווייץ) הוא מאמן כדורגל וכדורגלן עבר שווייצרי ממוצא טורקי.
כשחקן במדי נבחרת שווייץ צבר 87 הופעות, כולל ביורו 2004 ובמונדיאל 2006 וכבש 20 שערים.
גם אחיו הבכור, מוראט יאקין, שיחק בנבחרת השווייצרית וכיום מאמן באיסטנבולספור.
הקבוע הקוסמולוגי הוא קבוע פיזיקלי שיכול להתווסף למשוואות השדה של איינשטיין מבלי להפר את עקרונות תורת היחסות הכללית.
קבוע קוסמולוגי חיובי גורם לכוח שפועל בכיוון הפוך לכוח הכבידה.
הקבוע הקוסמולוגי הוצג על ידי אלברט איינשטיין זמן קצר לאחר גיבושה של תורת היחסות הכללית על מנת לאפשר פתרון שלה שמתאר יקום סטטי.
רעיון קיומו של קבוע קוסמולוגי נזנח לאחר שהתברר כי היקום מתפשט, ורק בסוף המאה ה-20 עם גילוי התפשטותו המואצת של היקום הועלתה האפשרות כי קבוע קוסמולוגי חיובי וקטן מסביר את המדידה החדשה, ובכך זכה הקבוע הקוסמולוגי לעדנה מחודשת.
הקבוע הקוסמולוגי הוא ביטוי לאנרגיית הריק, וגודלו יחסי לצפיפותה של אנרגיה זו.
מקובל להציג אותו בעזרת הנוסחה:
היא הצפיפות של אנרגיית הוואקום.
משוואות פרידמן הנובעות ממשוואות השדה של איינשטיין מתארות את השתנות גודלו של היקום לאורך הזמן.
אם הקבוע הקוסמולוגי אינו קיים (גודלו שווה לאפס) אז הפתרון של משוואות פרידמן מתאר יקום מתפשט.
לאחר פרסום תורת היחסות הכללית נטה איינשטיין לחשוב שהיקום סטטי, כלומר אינו מתרחב ואינו מתכווץ אלא קבוע בגודלו.
הוא הבין בשנת 1917 שהצגת קבוע קוסמולוגי חיובי תיצור אפקט הפוך לכבידה ותאפשר פתרון סטטי למשוואות פרידמן.
לקראת סוף שנות ה-20 של המאה ה-20 התרבו העדויות על כך שהיקום מתפשט, ובמיוחד ראויה לציון עבודתו של אדווין האבל שמדד את אפקט ההסחה לאדום באורן של גלקסיות רחוקות וניסח את חוק האבל.
איינשטיין השתכנע כי היקום אכן מתפשט והבין שכבר אין צורך בקבוע הקוסמולוגי כדי לתאר את מבנה היקום.
באותה תקופה אמר איינשטיין שרעיון הקבוע הקוסמולוגי היה "השטות הגדולה ביותר בחיי" ("biggest blunder of my life").
בהנחה שמקורו של היקום במפץ הגדול, ובהיעדר קבוע קוסמולוגי, היקום מתפשט בקצב הולך וקטן, כלומר התפשטותו מואטת לאורך הזמן.
התפשטות מואטת זו התיישבה עם התצפיות השונות, ורק לקראת סוף שנות ה-90 של המאה ה-20 עם השיפור ברמת הדיוק של מכשירי המדידה האסטרונומיים ניתן היה לבחון את קצב התפשטות היקום על מנת להבחין בין התפשטות מואטת והתפשטות מואצת.
בשנת 1998 התגלה כי היקום מתפשט בקצב הולך וגדל.
כוח הכבידה פועל תמיד ככוח משיכה, ועל מנת להסביר את התפשטותו המואצת של היקום יש צורך להניח כי קיים גורם נוסף הפועל בכיוון הפוך לכבידה.
האנרגיה שאחראית להאצת התפשטות היקום זכתה לכינוי אנרגיה אפלה.
בעקבות הגילוי התעורר הצורך לבדוק אם מקורה של האנרגיה האפלה בקבוע קוסמולוגי חיובי שיכול ליצור אפקט דומה.
אנרגיה אפלה צפויה להשפיע גם על קרינת הרקע הקוסמית.
בעזרת בדיקת אי האחידות של קרינה זו ניתן להכריע לגבי אופי האנרגיה האפלה ולקבוע אם מקורה בקבוע קוסמולוגי.
המדידות של קרינת הרקע הקוסמית שנעשו על ידי לוויין המחקר WMAP יחד עם מדידות של ניסויים נוספים תומכות בטענה לפיה האנרגיה האפלה נובעת מקיומו של קבוע קוסמולוגי.
מודלים אחרים של אנרגיה אפלה, כמו למשל מודל "היסוד החמישי" (quintessence), לא התאימו לתוצאות.
גודלו של הקבוע הקוסמולוגי המתאים להתפשטות הנצפית של היקום קטן לאין שיעור יחסית לגדלים פיזיקליים אחרים.
לפי המדידות, ערכו של הקבוע הקוסמולוגי גרם לסמ"ק או ביחידות פלאנק המצומצמות.
חוסר היכולת להבין את מקורו של קבוע קוסמולוגי כה קטן זכה לכינוי בעיית הקבוע הקוסמולוגי, ואף הוביל לדיון אודות העיקרון האנתרופי כפתרון אפשרי לבעיה.
הקאמרטה הישראלית ירושלים היא תזמורת קאמרית ישראלית שנוסדה בעיר רחובות בשנת 1984 על ידי המנצח והחלילן אבנר בירון.
בשנת 1996 הזמינה עיריית ירושלים את הקאמרטה לפעול בעיר ירושלים, ובתקופת המעבר קיבלה התזמורת את שמה הנוכחי.
התזמורת תופסת כיום מקום חשוב במפה המוזיקלית הישראלית, ונחשבת לאחת מהתזמורות הקאמריות הטובות בעולם.
עבודתו של אבנר בירון עם התזמורת, שילוב נגנים עולים עם מוזיקאים ישראלים, ובניית תוכניות קונצרטים מקוריות וייחודיות, הביאה את הקאמרטה לאיכויות מיוחדות, המתבטאות ברמת ביצוע גבוהה ביותר והקפדה סגנונית.
התזמורת מקיימת סיורי קונצרטים באירופה, ארצות הברית והמזרח הרחוק, ומוזמנת להופיע באולמות הקונצרטים המרכזיים בניו יורק, לוס אנג'לס, בוסטון, ברלין, אמסטרדם, פרנקפורט, מינכן, פריז, ציריך, בייג'ינג, שאנגחאי ועוד, וכן בפסטיבלים חשובים באירופה, ומייצגת את ירושלים ואת מדינת ישראל.
תקליטורים רבים בנגינת הקאמרטה זכו בפרסים וביקורות נלהבות בארצות הברית, באירופה ובאוסטרליה.
לתזמורת קהל של אלפי מנויים.
התזמורת מקיימת סדרות קונצרטים בירושלים, בתל אביב, ברחובות, ובזכרון יעקב.
לתזמורת תרומה ייחודית בהתפתחות המוזיקה המקורית הישראלית.
הקאמרטה מזמינה מזה 20 שנה יצירות ממלחינים ישראלים, מקליטה ומבצעת אותן בישראל ובסיוריה ברחבי העולם.
מלחיני הבית של הקאמרטה היו מרק קופיטמן, אבנר דורמן, עודד זהבי ויוסף ברדנשווילי.
העוגב שנבנה על ידי גדעון שמיר עבור הקאמרטה הישראלית ירושלים, הועמד לרשות הקאמרטה באדיבות קרן התרבות אמריקה-ישראל
בתור תזמורת ירושלמית היא זוכה לתמיכת הקרן לירושלים ועיריית ירושלים.
כמו כן נתמכת התזמורת על ידי קרן ריץ' וקרנות ותורמים שונים.
התזמורת מייחדת פעילות לעיר ירושלים.
בנוסף לסדרות הקונצרטים הרגילים יזמה התזמורת גם פרויקט חינוך המיועד לילדי בית ספר וגנים.
כמו כן יזמה התזמורת סדרת קונצרטים בשם "שבחי ירושלים", במסגרתם ביצעה יצירות אשר נכתבו בהשראת ירושלים, כולל הזמנת יצירות מקוריות מהבולטים שבמלחיני העולם.
התזמורת יזמה סדרת קונצרטים ייחודית באולם ימק"א בירושלים.
מעבר לחשיבותה המקצועית והתרבותית, התזמורת מגלה מעורבות חברתית גדולה, ועושה רבות למען החינוך המוזיקלי בישראל, וזאת על ידי הנחלת המוזיקה בקרב ילדי ישראל – יהודים וערבים כאחד.
כך למשל יזמה התזמורת קונצרטים ופעולות חינוך ל-3,000 ילדי צפון ישראל, הכוללת את ילדי מועצה אזורית מרום הגליל ואת הגליל התחתון.
הפרויקט מיועד לילדים מיישובים יהודיים, ערביים, צ'רקסיים ובדואים.
בשנת 2007 בחנה ועדה בראשות מר יעקב פרי את אפשרות איחוד הקאמרטה עם התזמורת הסימפונית ירושלים.
הוועדה קבעה כי הקאמרטה חייבת להמשיך בדרכה העצמאית והייחודית.
עוד קבעה הוועדה כי "לקאמרטה פוטנציאל להיות התזמורת הקאמרית הייצוגית של מדינת ישראל".
בשנים 2007 ו-2008 הוענק לקאמרטה הדירוג "מצוין" (5) על ידי משרד התרבות.
הקאמרטה היא התזמורת הקאמרית היחידה בישראל שזכתה בדירוג זה.
התזמורת מקליטה קונצרטים חיים לתחנת הרדיו כאן קול המוזיקה.
משנת 2021 משרדי התזמורת שוכנים במתחם מלון ימק"א ירושלים.
בשנת 2024 הופיעה הקאמרטה ביחד עם מתי כספי במסגרת מופע "השתקפויות".
הקאנון הפאלי (Pāli Canon) (או הכתבים הפאליים) הוא אוסף כתבים הנחשב בסיס הלימוד הבודהיסטי בכל זרמיו.
רוב החוקרים מאמינים כי הוא הקדום והשלם מבין הקאנונים בבודהיזם.
השיחות שניהל גאוטמה הבודהה עם תלמידיו הועברו בעל פה מדור לדור עד שלבסוף הועלו על הכתב בפאלי בצורה מסודרת, בתחילת המאה ה-1 לפנה"ס, ככל הנראה בסרי לנקה.
אוסף השיחות המרכיבות את הקאנון, קובץ ל"טרי פיטאקה" (Pitaka) או שלוש האסופות (טרי-שלוש, פיטאקה-אסופה וגם סל), השיחות חולקו לאסופות השונות על פי תוכני השיחה:
וינאיה (Vinaya) פיטאקה, כוללת את קוד ההתנהגות המצופה מהמאמינים הבודהיסטים בכלל ומהנזירים בפרט.
סוטה {Sutta} פיטאקה (סוטה בפאלי או סוטרה בסנסקריט משמעותה שיחה), שיחות, שרובן מיוחסות לשיחות שניהל הבודהה עם תלמידיו, אבל חלקן מיוחסות לתלמידיו.
אבהידהמה פיטאקה, או התורה הגבוהה, מתוארת כפילוסופיה, פסיכולוגיה, מטאפיזיקה וכו'.
הקאנון המכיל כ-4 מיליון מילים לא נדפס עד המאה ה-19, אבל ניתן כיום להגיע אליו באינטרנט.
עם זאת, התרגום לאנגלית, שמבוצע על ידי אגודת הטקסט הפאלי, טרם הושלם.
הקאנון ברה מז'ור מאת פכלבל הוא היצירה המוכרת ביותר של המלחין, ואחת היצירות המוכרות ביותר מתקופת הבארוק.
הקאנון נכתב בסביבות שנת 1680, והגרסה המקורית היא לשלושה כינורות וקונטינואו, אם כי בתקופה המודרנית נכתבו לו מאות עיבודים להרכבים אחרים.
קו הבאס של היצירה הוא קבוע (באסו אוסטינאטו), וחוזר על עצמו שוב ושוב ללא שינוי; שלושת הכינורות נכנסים זה אחר זה, ומנגנים – כל אחד בתורו – את אותו קו מלודי.
במדינות שונות, בעיקר ארצות הברית, מקובל לבצע את הקאנון כמוזיקת רקע בחתונות.
ביצירה המקורית של פכלבל מופיע אחרי הקאנון גם ג'יג (מחול מהיר במקצב משולש), אבל כיום הוא מוכר פחות מהקאנון, ומבוצע לעיתים רחוקות.
הקאנון של פכלבל מצוי במספר רב של נעימות ושירים, בהם מוכרים מאוד.
לעיתים הוא מופיע בחלק מן היצירה (למשל בפתיחתה) ולעיתים הוא מהווה נעימת רקע שחוזרת על עצמה לאורכה.
בשנת 2006 יצר הסטנד-אפיסט רוב פרבוניאן מחרוזת מוזיקלית המשלבת מספר רב של שירים המסתמכים על הקאנון של פכלבל.
הקרסט הסלובקי (בסלובקית: Slovenský kras) הוא רכס הרים קרסטי בהרי סלובנסקה רודוהורייה (Slovenské rudohorie) בדרום סלובקיה, המהווים בתורם חלק מהרי הקרפטים.
הקרסט הסלובקי הוכרז כאזור נוף מוגן לראשונה בשנת 1973 וב-1 במרץ 1977 הוכרז כשמורה ביוספרית.
ב-1995 זכו מספר מערות ברחבי הרכס למעמד של אתר מורשת עולמית יחד עם מערות נוספות בפארק הלאומי אגטלק שבתחומי הונגריה השוכן מדרום לו, וב-1 במרץ 2002 הוא הוכרז כ"פארק הלאומי הקרסט הסלובקי" (Národný park Slovenský kras).
הרכס והפארק משתרעים על שטח של 346,110 דונם בתחומי מחוז קושיצה, ולהם אזור חיץ המקיף 117,410 דונם נוספים.
מבחינה גאולוגית עשוי הקרסט הסלובקי משתי שכבות.
השכבה התחתונה היא שכבה בלתי חדירה של אבן חול, אבן גיר וצפחה מתור הטריאס המוקדם, ומעליה שכבת אבן גיר ודולומיט בעובי של שני ק"מ מהטריאס האמצעי והמאוחר.
רמת הגיר נחרצה על ידי נהרות שיצרו בה עמקים עמוקים, והיא מתאפיינת בכל התופעות האופייניות לנוף הקרסטי, ובמיוחד בבולענים.
בולענים אלה מגיעים בממוצע לרוחב של 100 מטר ולעומק של 20 מטר, ולרוחק מקסימלי של עד 250 מטר ולעומק של עד 45 מטר.
באזור מאות מערות שהידועות שבהן הן מערת דומיצה (Domica) שאורך מעבריה מגיע ל-25 ק"מ ואלה חוצים את הגבול להונגריה, מערת אוחטינסקה ארגוניטובה (Ochtinská aragonitová), מערת גומבסצקה (Gombasecká) ומערת יסובסקה (Jasovská) הפתוחות כולן לקהל.
מערות אחרות הן מערת קרסנוהורסקה (Krásnohorská) ומערת הרושובסקה (Hrušovská), ותופעה ייחודית, בהתחשב בגובה הטופוגרפי של האזור, היא קיומן של שתי "מערות קרח" - מערת דובשינסקה לאדובה (Dobšinská ľadová) ומערת סילצקה לאדניצה (Silicka ľadnica).
באזור זורם נגר עילי רק בין אגני ההרים והוא מנוקז במלואו אל נהר סלאנה (Slaná) הנשפך בסופו של דבר אל נהר טיסה בהונגריה.
על יובליו של הסלאנה נמנים השטיטניק (Štítnik) והטורניה (Turňa), ושלושת הנהרות ניזונים גם מזרימת מים קרסטית תת-קרקעית.
זרימה זו נעשית במערכת תת-קרקעית מורכבת, שעיקרה בסלע שהונח במקום בתקופת הטריאס האמצעית על מצע הקרקע האטום.
המקור העיקרי לנגר התת-קרקעי הוא ממשקעים המחלחלים ישירות אל תוך הקרקע, אולם גם מנגר עילי.
בשטח מספר אגמים קרסטיים שהידוע שבהם הוא אגם ישטריצ'ייה (Jašteričie jazero), וההר הגבוה ביותר הוא הר ילני (Jelení vrch) הנישא לגובה של 947 מטר.
האקלים ממוזג, יבשתי ולח ובו ארבע עונות מובחנות, וקיץ ממושך יחסית.
טמפרטורות המינימום נעות בין C°-3 ל-6-°C בהתאם לגובה הטופוגרפי, וטמפרטורות המקסימום מגיעות ל-C°16 עד C°18 בהתאמה.
כמות המשקעים השנתית עומדת על 650 עד 800 מ"מ בממוצע, ושלג מכסה את האזור משך 40 עד 50 ימים בשנה בממוצע.
לפי ממצאים ארכאולוגיים שימשו מספר מערות כמקום מגורים, פולחן וקבורה כבר לפני 38,000 עד 30,000 שנים, וייתכן שאף קודם לכן.
המערות שימשו כמקום מגורים ומסתור בעונות החורף בתקופת האבן החדשה ומערת דומיצה סיפקה ממצאים עשירים במיוחד מתקופה זו.
בעונות הקיץ נהגו תושבי האזור להתפזר ברחבי הרמה הקרסטית.
בתקופת הברונזה, מסוף המאה ה-15 לפנה"ס ועד לתחילת המאה ה-8 לפנה"ס, גדל היישוב באזור, ובשתיים מהמערות נחשפו שרידי קברים.
מסכות פולחן עשויות מגולגולת אדם ושברי עצמות שהתגלו באזור רומזים על קיומה של תרבות קניבלית, ותרבות זו הותירה אחריה כלים לא רק מארד אלא גם מעופרת.
היישוב בקרסט הסלובקי המשיך והתקיים גם בעת תרבות האלשטאט בתקופת הברזל, אך בניגוד ליישובים הקודמים, הותיר זה את חותמו בעיקר על פני הקרקע, בדמות יישובים מבוצרים עם חומות שנישאו לגובה של עד שלושה מטרים.
תרבות לה טן הקלטית (המאה ה-4 לפנה"ס עד המאה ה-1 לפנה"ס) הותירה גם היא שרידים במערות ועל פני הקרקע, ומטבעות רומיים מתקופת הקיסר מרקוס אורליוס מעידים על נוכחות אנושית בסביבה במאה ה-2.
כתובת הוסיטית משנת 1447 מ-1452 נחקקה על קירותיה של מערת יסובסקה, והתיעוד המדעי הראשון של האזור הוא מהמאה ה-16. מפות ראשונות הופיעו בתחילת המאה ה-18 וב-1846 הייתה מערת יסובסקה לראשונה שנפתחה לקהל הרחב.
לחלק מהמערות מסורת ארוכה של טיפולים רפואיים בבעיות כמו קצרת ומחלות ריאה אחרות.
הפלורה בקרסט הסלובקי היא עירוב של צמחיית הרים קרפטית עם צמחייה האופיינית למישורי הונגריה, כשהראשונה גדלה בחלקים העליונים והחשופים של הרמה ובעמקים הקרים, בעוד שהאחרת משתרעת על מורדות הגבעות הדרומיים והיבשים יחסית.
בשל עובדה זו מהווה האזור את הנקודה הדרומית ביותר לחלק ממיני הצמחים ההרריים והצפונית ביותר למספר מינים ים-תיכוניים.
כ-70% מהשטח מכוסים ביערות של מספר מיני אלון ומספר מיני עצים נוספים כמו האשור.
על היונקים בקרסט הסלובקי נמנים הזאב המצוי, השונר הצפוני, האייל האציל, אייל הכרמל, חזיר הבר, חתול הבר והגירית המצויה.
תשומת לב מדעית מיוחדת מושך עולם החי התת-קרקעי המתקיים במערות הקרסטיות, והכולל תולעים, חיפושיות, סוגים שונים של רכיכות וסרטנאים ו-21 מיני עטלפים.
הקאמרטה של מנצ'סטר היא תזמורת קאמרית בריטית השוכנת במנצ'סטר.
התזמורת נוסדה בעונת 72–1971. תת-קבוצה מן התזמורת, אנסמבל הקאמרטה של מנצ'סטר, מתמחה בביצועי מוזיקה קאמרית.
אתר הקונצרטים העיקרי של התזמורת הוא אולם ברידג'ווטר הול.
היא מופיעה גם בקולג' המלכותי הצפוני למוזיקה.
נוסף לכך, התזמורת מופיעה בערים שונות בצפון אנגליה.
מנצחיה הראשיים של התזמורת כוללים את סיימון גולדברג, ניקולס ברייתווייט וסאצ'יו פוג'יוקה.
משנת 2001 ועד שנת 2011 מנצחה הראשי של התזמורת היה דגלס בויד.
ברייתווייט היה גם מנצח אורח ראשי בשנים 1977 עד 1984. ניקולס קרמר הוא המנצח האורח הראשי הנוכחי.
בשנת 2002 התמנה גאווין רייד למנהל כללי של התזמורת.
המנצח והכנר ההונגרי גאבור טקאץ'-נאג' משמש כמנהלה המוזיקלי של התזמורת החל מעונת הקונצרטים 2011-2012.
הקארדו היה רחוב ראשי בירושלים בתקופה הרומית והביזנטית, בתוואי צפון-דרום, העובר משער שכם לשער האשפות.
רחובות הקארדו והדקומנוס הניצב לו נבנו לפי הדגם של הארכיטקט ומתכנן הערים היווני היפודאמוס ממילטוס.
לאחר מרד בר כוכבא שארע בין 132–135, בנה הקיסר הרומי אדריאנוס על חורבות ירושלים את העיר החדשה איליה קפיטולינה.
היא נבנתה במתכונת ערים רומיות (תכנון היפודמי) וכללה את צירי הקארדו (בכיוון צפון–דרום) והדקומנוס (בכיוון מזרח-מערב).
משני צידי הקארדו היו שדרות עמודים, שתמכו בקירוי למדרכות רחבות, משני צידיו, עליהן היו חנויות ועסקים שונים.
בירושלים, בשונה מתוכנית עיר רומית אידיאלית, נבנה קארדו נוסף: הקארדו המזרחי, "קארדו ולנטיס", הנמשך משער שכם לכיוון שער האשפות, והוא בתוואי הגיא המרכזי המכונה על ידי יוספוס פלביוס ה"טירופיאון".
בגלל אילוצי הטופוגרפיה של העיר מסלול הקארדו המזרחי אינו ישר, אלא מתפתל בתוואי הנחל.
גם ה"דקומנוס מכסימוס" של ירושלים אינו אידיאלי כיוון שמהלכו נחסם על ידי הרחבה הגדולה של הר הבית שנותרה מימי בית שני.
לכן, גם הדקומנוס מפוצל לשניים: החלק הראשון נמשך משער האריות עד למפגש עם הקארדו המשני (טאריק אל ואד, "דרך הנחל"), ובו שבע תחנות ראשונות בנתיב "דרך הייסורים" (הויה דולורוזה); החלק השני נמשך משער יפו ועד להר הבית ברחובות דוד והשלשלת (בתוואי הנחל הצולב).
בתקופה הרומית נמשך הקארדו משער שכם עד מרכז העיר, שהיה בסמוך לכנסיית הקבר.
בתקופה הביזנטית (המאה ה-6), האריך הקיסר יוסטיניאנוס הראשון את הקארדו עד לשער ציון, כדי לאפשר גישה נוחה לכנסייה "החדשה" שבנה - "כנסיית הניאה".
במפת מידבא מאותה תקופה, מתוארים צירי הקארדו והדקומנוס של ירושלים כמפורט לעיל.
שרידי הקארדו נחשפו בחפירות ארכאולוגיות שערך באזור העיר העתיקה לאחר מלחמת ששת הימים פרופ' נחמן אביגד, וניתן לראותם היום בלב הרובע היהודי בירושלים.
באתר מוצב העתק של מפת מידבא עם תיאור ברור של הקארדו.
ב-1971 זכתה הצעת האדריכלים שלמה אהרונסון, פטר בוגוד ואסתר ניב קרנדל בפרס הראשון, בתחרות לתכנון אזור הקארדו (האזור שבין רחוב היהודים לרחוב חב"ד, ובין רחוב דוד לבית הכנסת צמח צדק).
במקור, תוכננו בתי מלון מעל לקארדו, אך משרד הבינוי והשיכון החליט על הסבת השטח מעל לרחוב המסחרי למגורים.
בחפירות הארכאולוגיות שנערכו לקראת שיחזור בית כנסת החורבה השוכן מזרחית ובסמוך לקארדו, באוגוסט 2005, נתגלה לראשונה חלק של רחוב שהתפצל מן הקארדו מזרחה.
כמו כן נמצאה שם קשת ניצבת שלמה, הבנויה מאבני גזית, אף היא מן התקופה הביזנטית.
סוגיית מרכזיותו של הקארדו המרכזי לעומת הקארדו המזרחי
כאמור, מפת מידבא מראה בבירור שני רחובות אורך, הקארדו המרכזי (קארדו מכסימוס) המעוטר בשני טורי עמודים, משער שכם עד אזור כנסיית הניאה, והקארדו המזרחי (ה"משני", קארדו ולנטיס) המצוין כבעל טור עמודים יחיד, לאורך ציר ה"טירופיאון".
במקורות כתובים מן התקופה הביזנטית מתואר הקארדו המרכזי כציר התנועה הראשי של התהלוכות הדתיות.
לפי חפירות שנערכו בין 2005–2009 עולה כי ייתכן שהאבחנה בין הקארדו "הראשי" לקארדו "המשני" שגויה.
נמצא, שרוחב הקארדו המרכזי 22.5 מ' ואילו הקארדו המזרחי רחב ממנו - 24 מ'.
שני הרחובות דומים מאוד בדרך בנייתם - ציר תנועה מרכזי ולצידו "מדרכות", מאחורי אכסדרת עמודים.
שני הרחובות מרוצפים היטב בלוחות אבן מלבניים, סדורים במקביל לכיוון התנועה.
אמנם בחפירות הקארדו המזרחי התגלו בסיסי עמודים רק בצידו המערבי של הרחוב, בהתאם לתיאור במפת מידבא, אך אין לפסול שהייתה שורה כזו גם מצידו המזרחי, על סמך רחובות דומים בערים היסטוריות אחרות.
אמן מפת מידבא ביקש, ככל הנראה, להדגיש את מרכזיותו של הקארדו הראשי שהיווה ציר קישור בין כנסיות ושימש לתהלוכות דתיות על פני הרחוב - הזהה כמעט לחלוטין מבחינה פיזית, לזה ששכן ממזרח לו, אך לא שימש לפונקציות דתיות - ומופיע, לכן, כ"משני".
הקבוע הסולארי הוא עוצמת הקרינה האלקטרומגנטית (הספק ליחידת שטח) שמגיעה מהשמש, במרחק של יחידה אסטרונומית אחת ממנה.
מספר זה מייצג את העוצמה הממוצעת של קרינת השמש מחוץ לאטמוספירת כדור הארץ.
הקבוע הסולארי מציין את סך הקרינה מן השמש בכל אורכי הגל, ולא רק את האור הנראה לעין אדם.
על פי מדידות שבוצעו בעזרת לוויינים, נמדד ערך הקבוע הסולארי כ-1,367 ואט למטר רבוע.
בפועל, עוצמת הקרינה מהשמש כפי שהיא נמדדת במעטפת החיצונית של אטמוספירת כדור הארץ איננה קבועה, אלא היא משתנה בכ-6.9% במהלך השנה, בגלל האקסצנטריות של מסלול כדור הארץ.
לכן עוצמת הקרינה משתנה בין 1,412 ואט למטר רבוע בתחילת ינואר ל-1,321 ואט למטר רבוע באמצע יולי, כתוצאה משינוי מרחקו של כדור הארץ מהשמש.
בכל רגע נתון, כמות האנרגיה הסולארית המתקבלת מהשמש במיקום כלשהו בשטח כדור הארץ תלויה בתאריך, במצב האטמוספירה במיקום הנמדד, ובקו הרוחב שלו על פני כדור הארץ.
הערך הנמדד הממוצע בפני השטח של כדור הארץ נע בין 800 ל-1,000 ואט למ"ר.
בגרמניה לדוגמה, נמדדו ערכים שנתיים ממוצעים של 950 ל-1,100 ואט למטר רבוע באזורים גאוגרפיים שונים.
הקאנטוס של היפריון היא סדרת מדע בדיוני בת ארבעה ספרים מאת הסופר האמריקאי דן סימונס.
הקאנטוס מתאר אפוס רחב יריעה בזמן ובמרחב, שמתרחש בעתיד הרחוק.
מוטיבים חוזרים בספרים, הם המסע המיידי במרחב ("מישגור"), אמנות ומשמעותה, ותפקידה של הדת בעידן המודרני.
ארבעת הספרים שבסדרה, כולם תורגמו לעברית:
היפריון (1989) - זוכה פרסי הוגו ולוקוס.
נפילת היפריון (1990) - זוכה פרס לוקוס.
עליית אנדימיון (1997) - זוכה פרס לוקוס.
כמו כן כתב סימונס שלושה סיפורים קצרים המתרחשים באותו יקום:
לזכור את סירי (1983), הסיפור הראשון בקאנטוס, מופיע כפרק בספר "היפריון".
הקאנון של מסע בין כוכבים הוא האוסף של כל החומר הקאנוני ביקום של "מסע בין כוכבים".
עם זאת, אתר אינטרנט רשמי של "מסע בין כוכבים" מכיר בכך שהגדרה זו איננה חקוקה באבן, וכי ההגדרה של מה בדיוק מהווה חלק מהקאנון הרשמי של "מסע בין כוכבים" היא נזילה, פתוחה לפרשנות ולהתדיינות.
ככלל, כל סדרות הטלוויזיה של "מסע בין כוכבים" ששודרו - נחשבות לחלק מהקאנון, עם זאת, מדיניות זו איננה ברורה בהתייחסותו לאיזו גרסה של הסדרות המופעים היא הקאנונית.
לדוגמה, את פרקי "מסע בין כוכבים: הסדרה המקורית", אשר שוחררו בשנת 2006 לאחר שעברו מאסטרינג מחדש, אשר בו קיימים מספר הבדלים חזותיים, לעומת הפרקים ששודרו במקור.
יחד עם זאת, ג'ין רודנברי כבר ציין בעבר כי הוא רוויזיוניסט בכל הקשור לקאנון.
אנשים שעבדו איתו זוכרים שהוא מתייחס לקאנון לא על בסיס סדרה אחרי סדרה, ולא על בסיס פרק אחרי פרק, אלא על בסיס נקודה אחרי נקודה.
אם הוא שינה את דעתו על משהו, או אם עובדה בפרק אחד סתרה את מה שהוא החשיב לעובדה חשובה יותר בפרק אחר, לא הייתה לו בעיה להצהיר שנקודה ספציפית זו איננה חלק מהקאנון.
בנוסף, דייוויד גרולד, בראיון על סדרת האנימציה, הגיב על "קמצנותו של" רודנברי, ואיך זה במקור השפיע על ה-"קאנון":
גורם נוסף שתורם לטשטוש הגבולות בין הקאנון לבין הלא-קאנון הוא העובדה שחלק מהתסריטאים כוללים אלמנטים פופולריים, שמקורם איננו קאנוני או חצי-קאנוני, אל תוך פרקים קאנוניים.
כזה הוא המקרה של השמות הפרטיים של היקארו סולו וניוטה או'הורה, אשר היו בשימוש לראשונה ברומן "The Entropy Effect" ובספר העיון "Star Trek II Biographies", בהתאמה.
הפרק "Yesteryear" (פרק 2, עונה 1 של "מסע בין כוכבים: סדרת האנימציה") מתייחס לראשונה למדבר שעל פני כוכב וולקן ולעיר שיקאהר, שמאוחר יותר נכללו בעלילה שנמשכה לאורך 3 מפרקי עונה 4 של "מסע בין כוכבים: אנטרפרייז".
עם זאת, על אף העובדה שאלמנטים שהושאלו מהסדרה המצוירת נחשבים קאנוניים, המעמד של הסדרה עצמה נשאר בתחום אפור, דהיינו: חצי-קאנוני.
סוגיה אחת אחרונה מגיעה מטקסט אשר מופיע על פני אביזרים בסדרה, כגון צגי מחשב, אשר אינם קריאים במהלך הפרק, למעט בשידורי HDTV מודרניים.
לעיתים קרובות ניתן להשיג את התמליל של הטקסט באמצעות תמונות וראיונות מאחורי הקלעים.
זה מוביל לשאלה: האם חומר הנמצא בפרקים, אך לא ניתן לראות באופן ברור, הוא חלק מהקאנון?
במקרים רבים, חומר זה נוטה להיות לא יותר מאשר בדיחה-פנימית שנוספה על ידי צוות ההפקה.
סוגים אחרים של מידע, כגון המידע הביוגרפי, הנראה על צג מחשב בפרק הכפול "In a Mirror, Darkly" של "מסע בין כוכבים: אנטרפרייז", כבר הוצהר כי איננו חלק מהגרעין הקאנוני הקשה.
נכון לשנת 2019, כל סרטי "מסע בין כוכבים" המקוריים נחשבים לחלק מהקאנון.
אמנם הדבר לא נאמר במפורש, מה שנחשב להיות בקאנון הוא הגרסה הרשמית והמלאה ביותר של כל אחד מן הסרטים, לרבות סצנות שירדו בעריכה, סצנות שנכללו רק בגרסה הביתית וגרסת הבמאי.
כזה הוא המקרה, למשל, של סצנה החושפת כי פיטר פרסטון הוא אחיינו של מונטגומרי סקוט ב-"מסע בין כוכבים 2: זעמו של חאן".
פיטר פרסטון כלול במסד הנתונים הקאנוני באתר הרשמי של "מסע בין כוכבים" StarTrek.com.
מה שמוסיף בלבול לנושא היא העובדה שג'ין רודנברי צוטט כאומר שהוא לא אוהב את הסרטים, ו-"לא מחשיב אותם כקאנוניים במיוחד".
לא קיימת רשימה סופית של סרטים שרודנברי לא אהב במיוחד, או אילו אלמנטים מסוימים הוא לא החשיב כקנוניים.
למשל, הספר Star Trek Chronology מציין כי רודנברי החשיב אלמנטים מתוך "מסע בין כוכבים 5: הגבול האחרון" ו-"מסע בין כוכבים 6: הארץ הלא נודעת" המפוקפקים, אך לא מצוין לאלו אלמנטים מסוימים בסרטים אלו התנגד רודנברי.
מעולם לא נעשתה התייחסות רשמית, באופן מפורש, לקאנוניזציה של התוספות המיוחדות שנמצאות במהדורות DVD ביתיות, כגון סצנות שנמחקו.
הבחנה בין ציר זמן פריים לציר זמן קלווין
בעוד שעשרת הסרטים הראשונים ביקום נחשבו קאנוניים, סרטי האתחול משנת 2009 ואילך יצרו ציר זמן חדש, מקביל לציר הזמן המקורי אך אינו משיק לו.
על מנת שלא ליצור בלבול, הוחלט לכנות את שני צירי הזמן בשמות שונים.
ציר הזמן הקאנוני המקורי שכולל את כל הסדרות והסרטים משנת 1966 עד 2005 (מהסדרה המקורית ועד אנטרפרייז), וכן את הסדרות החדשות החל מדיסקברי משנת 2017 נקרא "יקום פריים".
ציר הזמן שכולל את שלושת סרטי האתחול מחדש משנת 2009 ועד 2016 נקרא "יקום קלווין".
החלוקה בוצעה על מנת להבדיל בין העלילות השונות וההיסטוריות השונות בין היקומים.
רבים מהרומנים המקוריים שפורסמו על ידי הוצאת הספרים Pocket Books אינם נחשבים לחלק מהקאנון.
זה היה קו המנחה שנקבע בשלב מוקדם על ידי ג'ין רודנברי, אשר חזר עליו פעמים רבות בפני אנשים שעבדו איתו.
עם זאת, גם כלל זה אינו נטול חריגים נדירים.
שני רומנים אודות וויאג'ר שנכתבו על ידי ג'רי טיילור (שותפה ליצירה ולאחר מכן מפיקה של וויאג'ר), Mosaic ו-Pathways, נכתבו כבר במהלך עונותיה המוקדמות של וויאג'ר, בהם מפורט הרקע של הדמויות הראשיות של הסדרה.
אלה היו אמורים להיות חלק מהקאנון, ולשמש כהפניות עבור התסריטאים של התוכנית, כאשר היה צורך לעבות את הדמויות.
לעיתים, מתייחסים אל שני הרומנים הללו כאל החריגים מהכלל "ספר איננו חלק מהקאנון".
עם זאת, מאחר שחלק מהמידע המוזכר בספרים האלה אף פעם לא צוטט או נסתר באף אחד מפרקי "מסע בין כוכבים: וויאג'ר" שנכתבו לאחר שהספרים פורסמו, מעמדם כחלק מהקאנון עדיין פתוח לדיון.
רומנים, אשר עלילתם נגזרת מתוך פרקים ו/או סרטים - אינם נחשבים לחלק מהקאנון.
זוהי מסורת שקבע ג'ין רודנברי בעצמו.
רודנברי כתב רומן המבוסס על הסרט "מסע בין כוכבים: הסרט", שכלל הרבה קווי עלילה וחומר חדשים, שלא היו חלק מהסרט, כמו למשל: האישה שמתה בתאונת הטרנספורטר הייתה המאהבת של קירק.
בעוד הרומן ממלא חורי עלילה רבים שנותרו בסרט, רודנברי צוטט כאומר שזה לא צריך להיחשב לחלק מהקאנון.
בניגוד לרומנים (מקוריים או המבוססים על פרקים/סרטים), מעולם לא נקבע במפורש כי ספרי עיון אלו הם אינם חלק מהקאנון, ועובדה היא שהם היו מאושרים רשמית על ידי סרטי פרמאונט וניתנים לתסריטאים בתור מדריכים, שיסייעו להם בכתיבה אמינה.
רודנברי עצמו החשיב אותם כחלק מה"רקע" של מסע בין כוכבים.
בינתיים, מייקל אוקודה וריק שטרנבך, שני יועצים טכניים מאז "מסע בין כוכבים: הדור הבא" והמחברים של כמה מספרי עיון אלו, מחשיבים את עבודתם ל"די רשמית".
עם זאת, הם מעולם לא קבעו כי ספריהם הם חלק מהקאנון, והשאירו את הדיון פתוח.
תסריטאי מסע בין כוכבים ומפיק-שותף רונלד ד.
מור דוחה חומרים רשמיים בטענה כי מדובר ב-"ספקולציות", ואומר כי צוות הכתיבה מעולם לא התייחס לספרי העיון כאל קאנון.
עם זאת, נראה כי ויאקום, חברת האם של סרטי פרמאונט, סבורה אחרת.
בסדרה של הודעות בפורומים של האתר הרשמי של מסע בין כוכבים, הארי לאנג, מנהל בכיר בויאקום, לא הותיר ספק שהוא מתייחס לספרי העיון כאל קאנון.
ספרי קומיקס ומגזינים של מסע בין כוכבים אינם נחשבים לחלק מהקאנון.
שום דבר שמתרחש במשחקי המחשב של מסע בין כוכבים, במתקן השעשועים Star Trek: The Experience ובהפקות של מעריצים (טרקי) נחשב לקאנון.
חומרים המאושרים על ידי רודנברי
בהתבסס על רמת השליטה היצירתית שג'ין רודנברי הפעיל במהלך יצירת העונות הראשונות של "מסע בין כוכבים", יש אנשים הטוענים כי רק חומרים אשר אושרו על ידי רודנברי צריכים להיחשב כחלק מהקאנון.
גישה כזו הייתה מונעת מכל דבר שרודנברי לא אהב מלהיכנס לקאנון, כמו גם כל דבר אשר נעשה לאחר מותו, לרבות 6 סרטי קולנוע ו-3 סדרות טלוויזיה.
עם זאת, רודנברי עצמו הסתייג מראש מגישה שכזו.
הוא קיווה ש-"מסע בין כוכבים" תמשיך גם אחרי מותו.
כפי ש-"מסע בין כוכבים" השתפרה עם הזמן, דור אחרי דור, רודנברי ציפה שאנשים יסתכלו אחורה, על ההתחלה הצנועה שלה, כעל ראשיתו הפשוטה של משהו גדול יותר וטוב יותר.
רודנברי בבירור לא התכוון מעולם להגביל את "מסע בין כוכבים" לעבודה האישית שלו בלבד, אלא קיווה לכלול גם את כל העבודה של הדורות הבאים.
השפה הקלינגונית נולדה לראשונה על ידי ג'יימס דוהאן עבור סרט הקולנוע "מסע בין כוכבים: הסרט", אשר כלל רק כמה מילים בשפה החדשה.
מאוחר יותר, מארק אוקרנד המשיך לעבות את אוצר המילים הדלות לשפה אמיתית, תוך השלמת כללי דקדוק ופונולוגיה, והרחיק לכת עד כדי כך שפרסם את המילון הקלינגוני - The Klingon Dictionary; המכון לחקר השפה הקלינגונית - The Klingon Language Institute - נוצר זמן קצר לאחר מכן.
בשפה הקלינגונית שאוקרנד המציא נעשה שימוש בדיאלוגים קלינגונית שנשמעו בכמה סרטי "מסע בין כוכבים" ופרקים של הסדרות השונות.
למרות כל העובדות הללו, רונלד ד.
מור הצהיר כי בין אם (תסריטאי של מסע בין כוכבים) עושה או לא שימוש בשפה (הקלינגונית), בדיוק כפי שהיא מתוארת במילון של מארק, זה תלוי בו (בתסריטאי) בלבד", כי הוא סבור כי "המילון מסורבל, ובדרך כלל קל יותר להמציא (את השפה) פונטית".
הקבוצה האנטי-מפלגתית הוא שם שהיה נהוג בתעמולה הסובייטית לקבוצת ראשי המפלגה הקומוניסטית של ברית המועצות שניסו להדיח את ניקיטה חרושצ'וב מהשלטון ביוני 1957.
ביוני 1957 המתח בין ראשי השלטון הסובייטי הגיע לשיאו.
ב-18 ביוני 1957 התקיימה ישיבת הממשלה שעל פי סדר היום הוקדשה להכנות לחגיגות לכבוד 250 שנים ליסוד העיר לנינגרד.
עד מהרה הישיבה גלשה מסדר היום וחברי פוליטביורו (בתקופה זו פעל בשם "פרזידיום") שהיו נוכחים בה דרשו כינוס ישיבת פוליטביורו.
בהתאם לדרישת הרוב, יושב ראש הישיבה היה ניקולאי בולגנין.
גאורגי מלנקוב, ויאצ'סלב מולוטוב ולזר קגנוביץ' החלו למתוח ביקורת די מבוססת על פעילותו של חרושצ'וב.
במהלך ההצבעה, הרוב (7 קולות נגד 4) החליט על כינוס הוועד המרכזי של המפלגה שצריך להדיח את חרושצ'וב מראשות המפלגה ולארגן מחדש את מוסדותיה.
במהלך הישיבה דמיטרי שפילוב שלא היה בין ותיקי המפלגה הצטרף לקושרים ותמך בהדחת חרושצ'וב.
מכיוון שהוא לא היה חלק מהתארגנות הקבוצה, הוגדר בתעמולה הסובייטית כ"מצטרף".
עוד לפני סיום הישיבה הסוערת, איוואן סרוב בתאום עם חרושצ'וב החל להטיס למוסקבה את חברי הוועד המרכזי שהיו נאמנים לחרושצ'וב.
כתוצאה מכך, במהלך ישיבת הוועד המרכזי ירד מסדר היום הנושא האישי בדבר חרושצ'וב.
מיכאיל סוסלוב הודיע לחברי הוועד המרכזי שכינוס מיוחד קשור לחילוקי דעות בהקשר למדיניות דה-סטליניזציה.
גאורגי ז'וקוב הקריא מסמכים מהם עלה שמולוטוב, קגנוביץ' ומלנקוב פעלו לארגון מעצרים והוצאות להורג בתקופת יוסיף סטלין.
כאשר ניקיטה חרושצ'וב נשאל האם גם הוא היה בין חותמי המסמכים, חרושצ'וב התחמק מתשובה ברורה.
גאורגי ז'וקוב דרש חקירה ומציאת כול המעורבים בארגון הטיהורים הגדולים.
סעיף זה הוגדר כ"סודי" ולא נכלל בפרוטוקול הגלוי.
על קיומה של דרישה זו נודע רק בתקופת הפרסטרויקה עם גילוי מלא של כל המסמכים.
בסוף ישיבת הוועד המרכזי, התברר שלחרושצ'וב יש רוב והקושרים נגדו הוצאו מחברות בוועד.
ויאצ'סלב מולוטוב - נשלח למונגוליה כשגריר.
גאורגי מלנקוב - נשלח לנהל תחנת כוח בקזחסטן.
לזר קגנוביץ' - מונה למנהל מפעל כימי בהרי אורל.
דמיטרי שפילוב - מונה למנהל מכון מחקר כלכלי בקירגיזיה.
קלימנט וורושילוב - בשנת 1960 הועבר מתפקידו כיושב ראש הסובייט העליון.
ניקולאי בולגנין - בשנת 1958 נשללה ממנו דרגת מרשל ברית המועצות והוא נשלח לסטברופול לתפקיד ניהול משני.
מיכאיל פרבוחין - בפברואר 1958 נשלח לגרמניה המזרחית כשגריר באוקטובר 1961 הוצא מחברות בוועד המרכזי של המפלגה.
מקסים סבורוב - בשנת 1958 נשלח לעיר סיזרן לנהל מפעל לייצור מכונות.
בהמשך כל חברי הקבוצה הגיעו לגמלאות.
הקאן פידאן (בטורקית: Hakan Fidan; נולד ב-1968 באנקרה) הוא איש מודיעין ופוליטיקאי טורקי, אשר מכהן כשר החוץ של טורקיה מאז ה-4 ביוני 2023. הוא כיהן בעבר כראש ארגון הביון הלאומי הטורקי בשנים 2010–2023 (למעט הפסקה קצרה בפברואר-מרץ 2015), כיועץ ביטחוני לראש הממשלה רג'פ טאיפ ארדואן וכיהן כמזכיר במשרד ראש הממשלה.
לפני כן היה עובד ציבור וכיהן כראש סוכנות ממשלתית האמונה על שיתופי פעולה והשקעות במדינות עולם שלישי (TIKA).
בתחילת דרכו היה איש צבא.
הוא מונה לשר חוץ בממשלת טורקיה ה-67 בעקבות חילופי גברי שהתקיימו לאחר בחירות 2023 בטורקיה.
פידאן נולד באנקרה למשפחה ממוצא כורדי.
אביו יליד הכפר הכורדי ווארטו ואמו טורקייה מהעיר דניזלי.
הוא התגייס לצבא הטורקי ב-1986 ושירת בו כנגד במשך 15 שנים, במהלכן הוצב בכוח התגובה המהיר (ARRC) של נאט"ו בגרמניה.
הוא מחזיק בתואר ראשון בניהול ומדע המדינה מטעם אוניברסיטת מרילנד ובתואר שני ודוקטורט מטעם אוניברסיטת בילקנט באנקרה.
פידאן החל את תפקידיו הציבוריים כראש הסוכנות הממשלתית לשיתוף פעולה בינלאומי במשרד התיירות (TIKA), האמונה על השקעות במדינות עולם שלישי, בדגש על מדינות העמים הטורקיים ומדינות אפריקה.
לאחר מכן כיהן כתת-מזכיר במשרד ראש הממשלה דאז, ארדואן, וכיועץ שלו לענייני ביטחון.
כמו כן במקביל מילא תפקידים ניהוליים בארגונים בינלאומיים כגון הסוכנות הבין-לאומית לאנרגיה אטומית וארגון האו"ם לפיתוח תעשייתי.
במאי 2010 מינה ראש הממשלה ארדואן את פידאן לראש ארגון ביון הלאומי הטורקי, המקביל לשב"כ הישראלי.
בתחילת כהונתו עורר תרעומת בטורקיה על כך שניהל שיחות פיוס חשאיות עם ארגון ה-PKK הכורדי, המוגדר כארגון טרור.
התערבותו האישית של ארדואן מנעה את העמדתו לדין עקב כך.
פידאן חיזק את שיתוף הפעולה החשאי של טורקיה עם איראן ועזר לכונן ערוץ סחר חשאי עוקף סנקציות בשוק השחור בין המדינות.
בנוסף פורסם בדר שפיגל כי יש לו קשרים אישיים קרובים עם קאסם סולימאני.
במהלך כהונתו התרחש ניסיון ההפיכה הצבאית בטורקיה, שלאחריו בוצעו מעצרים נרחבים של תומכי ההפיכה לכאורה ואנשי תנועתו של פטהוללה גולן במדינה ומחוצה לה.
במהלך ועידת מינכן ב-2017 מסר פידאן אישית לראש שירות הביון הפדרלי הגרמני רשימה ובה 300 מבוקשים מתנועתו של גולן בציפייה להסגרתם מצד ממשלת גרמניה.
על-פי ה"וושינגטון פוסט", טורקיה מסרה לאיראן בתחילת 2012 מידע על רשת ריגול ישראלית שפעלה בשטחה וכללה כ-10 אזרחי איראן, וכי ישראל חושדת כי פידאן הוא שחשף את המידע בפני האיראנים.
בנוסף פורסם ב-ynet כי ישראל רואה בו שתול של איראן.
ביוני 2013 דיווח העיתון הטורקי "הורייט" כי פידאן פגש באותו חודש בחשאי את ראש המוסד תמיר פרדו שביקר באנקרה, ודן עמו בענייני סוריה ואיראן.
בפברואר 2015 פרש מתפקידו כראש ארגון הביון עקב כוונתו להתמודד לפרלמנט מטעם מפלגת השלטון, אך חזר בו ומונה מחדש לתפקיד כחודש לאחר מכן.
בספטמבר 2023 פרסם העיתון הפוליטי Duvar כי פידאן הוא מועמד מוביל להוביל את מפלגת השלטון בטורקיה בעידן שלאחר ארדואן.
בהתאם לכך, בסקרים מסוימים מסתמן כי פידאן הוא הדמות הפופולרית בפוליטיקה הטורקית.
על-פי עיתון גלובס, פידאן "רואה בעצמו יורש, מתנהג ככזה, ומנסה לתפוס מקום מרכזי בקבלת ההחלטות".
מעט לפני מלחמת חרבות ברזל, נפגש עם שר החוץ הישראלי אלי כהן והתייחס לתוכנית ביידן למסדרון יבשתי בין הודו לאירופה, באמרו כי "באזורנו, הפעלה יעילה וארוכת טווח של מסדרונות תחבורה ואנרגיה היא בלתי אפשרית ללא מעורבות טורקיה".
כמו כן, באותו החודש פגש את ראש הממשלה בנימין נתניהו בפגישתו הרשמית עם הנשיא ארדואן בניו-יורק.
במהלך מלחמת חרבות ברזל, סיפק פידאן באופן קבוע התבטאויות קשות ביותר נגד ישראל.
כחודש לאחר פרוץ המלחמה איים בניתוק היחסים הדיפלומטיים עם ישראל.
עם תחילת המלחמה הובילה טורקיה אמברגו סחר על ישראל.
באפריל 2024 אמר כי "לראשונה בהיסטוריה, כל העולם מגנה את ישראל" וכן נפגש עם אסמאעיל הניה ובכירי חמאס נוספים (פידאן גם נכח בהמשך בהלוויית הנייה בקטר).
במאי הודיע על הצטרפות טורקיה לתלונת דרום-אפריקה נגד ישראל בבית הדין בהאג והאשים את ישראל כי היא "הורגת ילדים פלסטינים במיטתם.
באוגוסט חיזק את הטענות המאשימות את ישראל בחתירה לשינוי הסטטוס קוו במקומות הקדושים ובירושלים.
פידאן השווה בין ישראל לגרמניה הנאצית מספר פעמים במהלך המלחמה.
הוא השווה בין מצב האזרחים בעזה למצב היהודים במחנות הריכוז, והשווה בין ראש-הממשלה בנימין נתניהו לאדולף היטלר.
במישור הדיפלומטי, הוביל פידאן קו המגן על ארגון הטרור חמאס בזירה הבינלאומית.
הוא התבטא מספר פעמים בדבר היותו ארגון התנגדות לגיטימי ולא ארגון טרור, ואף פעל על מנת לשכנע בכך מדינות בעולם.
כמו כן אמר כי טורקיה מתייחסת לחמאס כמפלגה פוליטית בתוך "מערכת המדינה הפלסטינית".
בדצמבר 2024 הפילו המורדים בסוריה את משטר אסד.
מיד עם הקמת הממשל החדש בהובלת ארגון הטרור היאת תחריר א-שאם, פעל פידאן כדי לספק לו גב דיפלומטי ולגיטימציה בינלאומית.
ב-22 בדצמבר היה פידאן בין שרי החוץ הראשונים בעולם שביקרו בסוריה החדשה, דבר שביטא את מעורבותו הגדולה בהתפתחויות, זאת כשבוע לאחר פתיחת השגרירות הטורקית בדמשק.
ב-15 בינואר אירח את שר החוץ הסורי אסעד א-שיבאני לביקור גומלין באנקרה.
במקביל ובהקשר לכך, חלה התדרדרות ביחסים של טורקיה עם איראן.
פידאן האשים את איראן שהובילה "אסטרטגיה כושלת במזרח-התיכון".
מנגד, האשימה איראן את טורקיה ב"העלמת עין מהידיים האמריקניות והישראליות הסודיות המסתתרות בהתפתחויות באזור".
בנוסף זומנו השגרירים בשתי המדינות לשיחות נזיפה.
פידאן נשוי ואב ל-3 ילדים.
הקאן צָ'לְהַאנוֹלוּ (בטורקית: Hakan Çalhanoğlu, נולד ב-8 בפברואר 1994) הוא כדורגלן טורקי-גרמני המשחק בעמדת הקשר באינטר מילאנו מהסרייה א' ובנבחרת טורקיה, בה הוא גם משמש כקפטן.
צ'להאנולו נולד במנהיים שבגרמניה למשפחה טורקית.
כילד שיחק במחלקת הנוער של וולדהוף מנהיים, לפני שהצטרף לזו של קרלסרוהה, שם גם עשה את צעדיו המקצועיים הראשונים.
ב-14 באוגוסט 2012 חתם לארבע שנים בהמבורג תמורת 2.5 מיליון אירו ויומיים למחרת הושאל לקרלסרוהה עד לסיום העונה.
בסיום העונה סייע לקבוצה לחזור לליגת המשנה בגרמניה ואף נבחר לשחקן העונה בליגה.
כשחקן המבורג, הבקיע בעיטה חופשית ממרחק של 37 מטרים במשחק מול בורוסיה דורטמונד.
ב-4 ביולי 2014 חתם בבאייר לברקוזן תמורת 14.5 מיליון אירו.
ב-25 בפברואר 2015 הבקיע את שער הניצחון נגד אתלטיקו מדריד במשחק הראשון במסגרת שמינית גמר ליגת האלופות.
בפברואר 2017 הוענש צ'להאונולו על ידי פיפ"א בהרחקה לארבעה חודשים בגין הפרת חוזה.
בשנת 2011 חתם צ'להאונולו בקבוצת טרבזונספור הטורקית אך לא רשם הופעה במדיה, ובמקביל חתם בקבוצת המבורג הגרמנית, תוך שהוא תחת חוזה בטרבזונספור.
ב-3 ביולי 2017 חתם במילאן לארבע שנים עבור 25 מיליון אירו.
בעונתו הראשונה במילאן הוא רשם 45 הופעות וכבש שמונה שערים.
ב-22 ביוני 2021 חתם באינטר לשלוש שנים.
ב-21 באוגוסט, בהופעת הבכורה בליגה כבש גם שער בכורה בניצחון 0–4 על גנואה.
אף על פי שנולד, גדל וחי כל חייו בגרמניה, צ'להאנולו בחר לייצג דווקא את טורקיה בשל מוצאם של הוריו.
אחרי ששיחק בכל הנבחרות הצעירות של טורקיה, ב-31 באוגוסט 2013 ערך את הופעת הבכורה שלו בנבחרת הטורקית הבוגרת נגד .
נכלל בסגל נבחרת טורקיה ליורו 2016. נכלל בסגל נבחרת טורקיה ליורו 2020. נכלל בסגל נבחרת טורקיה ליורו 2024.
בשנת 2014, לאחר משחק של נבחרת טורקיה במוקדמות גביע העולם של אותה שנה, צ'להאנולו וחברו לנבחרת עומאר טופראק שהו בחדרם במלון באיסטנבול, כאשר שני אנשים פרצו לחדרם עם אקדחים ואיימו על חייהם.
אחד מהם היה לא אחר מכדורגלן בשיקטאש וחברם לנבחרת גוקאן טורה.
הסיבה להתפרצות זו נבעה מכך שטורה שמע שטופראק יוצא עם חברתו לשעבר, מה שגרם לו לתחושת בגידה וזעם.
כדורגלן השנה בליגה הגרמנית השלישית: 2011/2012
שחקן החודש בסרייה א': דצמבר 2020, נובמבר 2021
הקאן בָּלְטַה (בטורקית: Hakan Balta; נולד ב-23 במרץ 1982) הוא כדורגלן עבר טורקי ששיחק בעמדת המגן השמאלי.
בלטה יליד ברלין המערבית (לימים ברלין) להורים טורקים.
הוא התחיל את הקריירה שלו במחלקת הנוער של הרטה ברלין ואף רשם מספר הופעות בקבוצת הנוער.
בקיץ חתם במאניסאספור ששיחקה אז בליגה השנייה בטורקיה.
עד מהרה הפך לשחקן מוביל בקבוצה ובעונתו השנייה במועדון עלה עמו לליגת העל.
לאחר שהתחיל את עונת במדי מאניסאספור, לאחר 4 מחזורים חתם בגלאטסראיי עימה זכה באליפות בסיום העונה.
ב-13 באוגוסט 2008 הוא ערך את הופעת הבכורה שלו במסגרת אירופאית בתיקו 2-2 נגד סטיאווה בוקרשט במסגרת מוקדמות ליגת האלופות.
בקיץ הפך לקפטן לאחר פרישתו של אייאן אקמן הקפטן הקודם.
באפריל ערך את הופעת הבכורה שלו בנבחרת טורקיה במשחק ידידות נגד .
ב-20 במאי 2008 הבקיע את שער הבכורה שלו בנבחרת בניצחון 0-1 נגד .
בלטה נכלל בסגל הנבחרת לקראת יורו 2008 והיה שותף להישג השיא של הנבחרת באליפות אירופה - חצי גמר.
אליפות טורקיה: , , ,
הקבוצה האסלאמית המזוינת של אלג'יריה היה ארגון טרור אסלאמי שפעל בשנים 1993–2004 שלחם במלחמת האזרחים האלג'יראית.
הארגון ניהל מסע אלים של טבח באזרחים, שימוש במכוניות תופת ואף חטיפת מטוסים.
בין פעולות הארגון ניתן למנות את ההתנקשות בסופר טאהר ג'אות (1993), חטיפת טיסה 8969 של אייר פראנס ואת הפיגועים בצרפת בשנת 1995.
הארגון התפרק בשנת 2004 לאחר שצבא צרפת הרג את מרבית מנהיגיו.
עוד קודם לכן התפצלו קבוצות קיצונים מהארגון ויצרו את "הקבוצה הסלפית להסלמה והטפה", שמאוחר יותר נשבעו אמונים לאל-קאעידה והפכו לאל-קאעידה במגרב האסלאמי.
הקבוע היחידי הוא ספרו השלישי של יואב בלום.
הספר הוא רומן דיסטופי עם יסודות של מדע בדיוני וספרות בלשית.
הספר זכה בפרס גפן בקטגוריית ספר המקור הטוב ביותר בעברית לשנת 2017. הספר דן ברעיונות של זהות, גוף ונפש.
עלילת הספר מתרחשת בתקופה עתידית כאשר המצאה טכנולוגית משמעותית משנה את פניה של האנושות.
ההמצאה היא צמידי התחלפות אשר מאפשרת להחליף תודעות בין גופים של שני אנשים שונים.
המצאת צמידי ההתחלפות מביאים לשינויים דרמטיים בכל ההבטים היום יומיים.
לדוגמה, במקום לטוס לתאילנד במשך 10 שעות, ניתן להתחלף עם אדם אחר על שפת הים, ולחוות את הנופש.
באם רופא רוצה להבין יותר טוב את תחושותיו של המטופל, הוא יכול להתחלף עימו.
העלילה מסופרת בגוף ראשון, מנקודת מבטו של דן ארבל.
דן הוא ייחודי בכך שטכנולוגיית ההתחלפות לא עובדת לגביו, ברגע שהוא מנסה להפעיל צמיד התחלפות, הצמיד עולה באש.
ביום שאביו נרצח הוא ניסה להפעיל צמיד חירום שניתן לו ולהתחלף עם לוחם מיומן בשם גרג מקנטייר שגר בבקתה מבודדת באמצע יער בארצות הברית.
במקום שהוא יתחלף, האישיות שלו משתכפלת לגוף של מקנטייר, כך שקיימים שני עותקים שלו שמנהלים חיים שונים לחלוטין.
בחלק הראשון מסופרת העלילה מנקודת מבטו של דן ארבל שבגוף המקורי שלו, שלא יודע בכלל שהאישיות שלו השתכפלה לגוף נוסף.
הוא בורח מגרג מקנטייר (דן ארבל השני) שרוצה להרוג אותו, תוך שהוא מנסה להבין מדוע הוא רוצה להרוג אותו, ללא הצלחה.
הוא רוצה למנוע זאת ולכן הוא מחליט להרוג הן את עצמו והן את דן ארבל המקורי, ובסוף הם אכן הורגים אחד את השני.
בפרק האחרון של הספר, מסופר ששרשרת ההתקפים אכן התרחשה, וגרמה לחורבן הציוויליזציה.
אולם כיוון שמתברר שדן ארבל עבר התקף מספר שנים לפני מותו, כך שהאישיות של דן ארבל כבר השתכפלה לגוף נוסף, קיימים בעולם כמה מאות אנשים שנושאים את האישיות המשוכפלת של דן ארבל, והם לא מתחלפים אף פעם אלא רק משכפלים את עצמם שוב ושוב.
אנשים אלו נקראים "היציבים" ובזכות תכונה זאת הם מצליחים לאגד סביבם קבוצות של אנשים שישקמו מחדש את הציוויליזציה.
בספר משובצים פרקי משנה העוסקים בנושאים שאינם קשורים לעלילה המרכזית, ובהמשך מתחברים ומבהירים לקורא את התעלומה.
דן ארבל - גיבור העלילה, עוסק כבלדר המעביר סחורה רגישה ממקום למקום, האדם היחיד שאינו מסוגל להתחלף, במהלך העלילה הקורא מתוודע להיסטוריה האישית של דן.
גידי - חבר של דן שעוסק כבלש פרטי בתחום ההתחלפויות.
כרמן ויליאמסון - דוקטור באוניברסיטה העברית אשר חוקרת מקרים בהם מתבצעת התחלפות אקראית ולא רצונית בין אנשים.
תמר - חברתו של דן מתקופת נעוריו.
תמר השכירה את גופה לאישה מבוגרת ועשירה על מנת שתשמש מאהבת לבעלה בגוף צעיר, לאחר שהאישה המבוגרת לא מוכנה להתחלף חזרה, תמר פונה אל דן בבקשת עזרה.
הקאסה-גרנדה היא סדרת טלוויזיה מונפשת אמריקאית מסוגת קומדיה, המשודרת בערוץ ניקלודיאון.
הסדרה היא ספין אוף לסדרה "הרעשנים".
היא עוקבת אחרי חיי היום יום של רוני אן סנטיאגו ומשפחתה.
במרץ 2024 נטפליקס וניקלודיאון הוציאו סרט באורך מלא בשם "הקאסה-גרנדה: הסרט", אשר מבוסס על הסדרה ומשמש כסיומה.
הסדרה עוקבת אחרי רוני אן סנטיאגו לאחר המעבר שלה ושל אחיה הגדול בובי לבית המשפחה המורחבת שלהם, סבא וסבתא הקטור ורוסה, הדודים פרידה וקרלוס, בני הדודים קרלוטה, סיג'יי, קארל וקרליטוס וחיות המחמד שלהם לאלו וסרג'יו.
האירועים שהובילו לסדרה התחילו בפרק 39 בעונה ה-2 בהרעשנים ("כאוס יחסי"), בובי, רוני אן ואמם מריה, אמורים לבקר את משפחתם לסוף השבוע, אך לבסוף עוברים לשם באופן קבוע.
רונלדה "רוני אן" סנטיאגו (עדי ביטי) - אחותו הצעירה של בובי והגיבורה הראשית של הסדרה.
בעלת אופי קשוח, חובבת היאבקות בידורית וסקייטבורד.
לבושה האופייני הוא קפוצ'ון סגול, מכנסונים, נעליים שחורות וגרביים גבוהים סגולים.
רוברטו "בובי" אלחנדרו מרטינז מילאן לואיז סנטיאגו הבן (גילן שחף) - אחיה הגדול של רוני אן, עובד במכולת של הקטור, סבו.
מריה קאסה גראנדה-סנטיאגו (שירלי לילו) - אמם של בובי ורוני אן ואחותו של קרלוס,ובתם של רוזה והקטור.רופאה במקצועה.
סיד צ'אנג (עינת אזולאי) - חברתה הטובה ביותר של רוני אן ושכנה שלה.
לבושה האופייני הוא חולצה כחולה, מכנסונים וקשת ורודה.
רוזה קאסה-גראנדה (תמי ברק) - סבתם של רוני אן, בובי, ושאר הילדים.
ידועה ביכולות הבישול הגבוהות שלה ובאמונות הטפלות שלה.
הקטור רודריגו קאסה-גרנדה גוטיירז (ליאור חקון) - סבם של רוני אן ובובי, בעל מכולת.
קרלוס קאסה-גרנדה (גילן שחף) - אביהם של קרלוטה, קארל, קרליטו וסיג'יי, דודם של רוני אן ובובי ופרופסור.
פרידה קאסה-גרנדה (דנה שחר) - אמם של קרלוטה, קרל, קרליטו וסיג'יי, דודתם של רוני אן ובובי וצלמת.
קארל קאסה-גרנדה (גיא זיידמן) - בן הדוד של רוני אן ובובי ואח של קרלוטה, קרליטו וסיג'יי.
מאוהב בלורי (בת זוגו של בובי).
קרלוס ג'וניור (סיג'יי) קאסה-גרנדה (ליאור חקון) - בן הדוד של רוני אן ובובי ואח של קארל, קרלוטה וקרליטו.
קרלוטה קאסה-גרנדה (עינת אזולאי) - בת הדודה של רוני אן ובובי והאחות הגדולה של קארל, קרליטו וסיג'יי.
קרליטוס קאסה-גרנדה (טליה ברקאי) - בן הדוד של רוני אן ובובי, האח הקטן של קרלוטה, סיג'יי וקארל.
נוהג לחקות את בני המשפחה.
'''לאלו (אפקטים קוליים שסופקו על ידי די בראדלי בייקר)
קרל5717-אAlpaca Liesהאלפקה השקרנית5 באוגוסט 202223 באוקטובר 202217-בRocket Planתוכנית החלל של סי.ג'יי.5818Phantom Freakoutרוח הרפאים1 ביולי 202224 באוקטובר 20225919-אThe Oddfatherהפדרינו23 בספטמבר 202225 באוקטובר 202219-בLong Shotקרלוטה עושה ספורט6020-אFlock This Wayטיול ביער30 בספטמבר 202226 באוקטובר 202220-בMovers and Fakersעוברים דירה
הקבוצה הבין־לאומית סוסקהאנה היא חברת השקעות פרטית שמרכזה בארצות הברית.
החברה נוסדה ב-1987 מכספם של המייסדים והבעלים ג'פרי יאס, ארתור דנצ'יק, ג'ואל גרינברג ושלושה שותפים נוספים, שהיכרותם החלה בעת לימודיהם באוניברסיטת בינהגמטון.
כבר בשנת הקמתה הרוויחה כ-30 מיליון דולר מקניית אופציות מכר שזינקו במהלך התרסקות הבורסה ביום שני השחור.
מטה החברה שוכן בבלה קינווד שבפרברי פילדלפיה, פנסילבניה ויש לה סניפים באירופה ובאסיה, שבהם מועסקים כ-2,000 עובדים.
בשנת 2005 הקימה החברה את SIG China, חברה בת העוסקת בהון סיכון בסין.
לפי אתר החברה, ב-15 שנותיה הראשונות היא השקיעה 3.5 מיליארד דולר ב-350 חברות.
אחת ההשקעות המוצלחות של החברה הייתה ב-2012, כשהשקיעה 5 מיליון דולר בחברת ByteDance תמורת 15% ממניות החברה.
בייטדנס פיתחה מאוחר יותר את אפליקציית "טיקטוק" והעלתה את שווי המניות שבידי סוסקהאנה ל-15 מיליארד דולר.
בשנת 2006 הקימה החברה את Susquehanna Growth Equity, שמשקיעה בתוכנה ובטכנולוגיית המידע בארצות הברית ובישראל.
לפי הערכה, בשנת 2018 החזיק ג'פרי יאס 75% מהבעלות בחברה, ארתור דנצ'יק החזיק 19% וג'ואל גרינברג, שפרש ב-2016 החזיק 3%.
החברה פועלת בישראל דרך החברה הבת Susquehanna Growth Equity (S G E) Israel, בניהולו של אמיר גולדמן.
הקאסה-גרנדה: הסרט הוא סרט קומדיה ופנטזיה אפלה מונפש אמריקאי, אשר משמש כסיום סדרת הטלוויזיה "הקאסה-גרנדה" שהיא ספין אוף לסדרה "הרעשנים".
הסרט בוים על ידי מפתח שותף של הסדרה, מיגואל פוגה, והופק על ידי Nickelodeon Movies.
עלילת הסרט עוקבת אחר רוני-אן, שמהלך טיול משפחתי במקסיקו היא משחררת בטעות חצי אלה שנלכדה לפני זמן רב בהרים.
לאחר שהוכרז לעיתונאות באפריל 2023, הסרט הופץ ברחבי העולם בשירות הסטרימינג נטפליקס ב-22 במרץ 2024, בין היתר בישראל בדיבוב עברי.
אורך הסרט הוא 81 דקות.
סרט זה הוא הסרט באורך מלא השני שמונפש והרביעי סך הכל בזיכיון "הרעשנים", לאחר הסרט המונפש "סרט הרעשנים" וסרטי הלייב אקשן "הכי הרעשנים: חג המולד" ו"הכי רעשנים בבית הרדוף".
רוני-אן מתכננת לחגוג את יום הולדתה ה-12 בפארק שעשועים יחד עם חברתה הטובה סיד.
למורת רוחה של רוני-אן, משפחתה מפתיעה אותה בטיול למקסיקו, דבר שמונע ממנה לחגוג יחד עם חברתה.
במהלך הטיול, רוני-אן נחושה להוכיח שהיא בוגרת, דבר שגורם לה בטעות לשחרר חצי אלה בשם פונגווארי שנלכדה לפני זמן רב בהרים.
מעשה זה מסבך אותה בצרות, אך היא מצליחה להתמודד עם ההשלכות יחד עם משפחתה.
הדיבוב העברי בוים על ידי נינה אמיר, והופק על ידי תומר קאופמן, דן שצברג, טוני ברמן ואמי בכר.
שם הדמותמדבב/ת באנגליתמדבב/ת בעבריתרוני-אןאיזבלה אלוורזעדי ביטיפונגוואריפוליינה צ'אבסעדי בר לבמריהסומיילי מונטנוטליה ברקאימאמא לופהאנג'ליקה אראגוןנורית בנאי קורןסבתא רוזהסוניה מנזאנותמי ברקפרידהרוקסנה אורטגהקארלאלחנדרה קאסרסגיא זיידמןסרג'יוקרלוס אלזראקוידון טאצ'ודב רייזרקרלוסגילן שחףבוביקרלוס פנהארתורוליאור חקוןסבא הקטוררובן גרפיאססיג'ייג'ארד קוזאקיובל בינדרקרלוטהאלקסה וגהעינת אזולאיסידלאה גולדסיסיקיקייט דל קסטיוהילה סורג'ון פישרצ'יפיריכריסטו פרננדסתמיר גינזבורגמוכרגלעד קלטרפאקוסרחיו אראגונסערן מורמאבטחקורלי טלאפויאווה
בנוסף דיבבו בדיבוב העברי אורנה כץ, מאיה לבני, הללי היבש והילה קאופמן.
הקאמרטה של אירלנד היא תזמורת קאמרית אירית.
הקאמרטה של אירלנד נוסדה בשנת 1999 על ידי הפסנתרן והמנצח בארי דאגלס, כתגובה להסכם יום שישי הטוב ההיסטורי.
מטרתה המוצהרת היא לאחד את מיטב הנגנים מהרפובליקה של אירלנד ומצפון אירלנד כדי להופיע במדינה ומחוצה לה.
הקונצרטים הראשונים התקיימו בימים רצופים באפריל 1999 בבנייני הפרלמנט בסטורמונט ובאולם סנט פטריק, בטירת דבלין.
כהוקרה על האופי והאיכות יוצאי הדופן של עבודתה, הקאמרטה של אירלנד זכתה בפטרונות משותפת של מארי מקאליס, נשיאת אירלנד, והוד מלכותה המלכה אליזבת השנייה, בשנת 2004. כיום, פטרונות משותפת זו מוחזקת על ידי הוד מלכותו המלך צ'ארלס השלישי והנשיא מייקל היגינס.
מאז הקמתה, הקאמרטה נסעה ברחבי העולם וזכתה לשבחי ביקורת נרחבים.
סיבובי הופעות מוקדמים היו קונצרטי פסטיבל במרכז קנדי בוושינגטון די.סי כאורחי השגרירה ג'ין קנדי סמית', ואחריהם סיבוב הופעות בן 4 שבועות בצפון אמריקה.
לאחר ביקורות נלהבות מהעיתונות הצפון אמריקאית, כולל הוושינגטון פוסט, הקאמרטה של אירלנד החלה בלוח זמנים עשיר ועמוס של סיבובי הופעות בינלאומיים.
בשנת 2016, הקאמרטה של אירלנד הוזמנה לפסטיבל מיוחד במרכז קנדי, וושינגטון די.סי, לציון 100 שנה למרידת הפסחא באירלנד.
הקאמרטה החלה לסייר בדרום אמריקה בשנת 2000, ולאחר מכן היו לה סיבובי הופעות בצרפת, ספרד, איטליה, גרמניה, פולין, פינלנד וסין.
הופעות בינלאומיות בולטות כללו הופעות בפסטיבל האירי לאמנויות ותרבות בסין ב-2004, פסטיבל בטהובן הבינלאומי בורשה ב-2006, פסטיבל סמיתסוניאן בספריית הקונגרס, הפסטיבל הבינלאומי נאאנטלי בפינלנד ב-2007, פסטיבל דה לה שז-דייה בצרפת ב-2008 וב-2009, ופסטיבלים אירופאיים רבים נוספים לאורך השנים.
הקאמרטה של אירלנד שהתה דרך קבע בפריז בתיאטרון שאנז אליזה במשך שנים רבות, תוך התמקדות במוצרט בתוכניותיה.
הקאמרטה של אירלנד ערכה את הופעת הבכורה שלה בקרנגי הול ב-2011, בקיץ 2013 ערכה את הופעת הבכורה שלה בפסטיבל הפרומס של ה-BBC, וביצעה יצירות של בטהובן בחגיגות 40 שנה לפסטיבל האמנויות קילקני.
במאי 2011, זכתה התזמורת לכבוד להיות מוזמנת להופיע בפני הנשיאה לשעבר של אירלנד, מרי מקאליס והמלכה אליזבת השנייה.
הקאמרטה של אירלנד הקליטה את כל הקונצ'רטי לפסנתר ואת הקונצ'רטו המשולש של בטהובן עם בארי דאגלס עבור חברת התקליטים סאטירינו רקורדס ב-2008.
בצפון אירלנד, הקאמרטה מארחת את פסטיבל קלנדבוי המתקיים מדי שנה באוגוסט בסביבה ההיסטורית של אחוזת קלנדבוי, מחוז דאון.
הפסטיבל מציג סולנים בעלי שם עולמי לקהל בצפון אירלנד, וכן מספק במה למוזיקאים צעירים מצפון אירלנד והרפובליקה של אירלנד.
כמו כן הקאמרטה מקיימת תוכנית פיתוח לאמנים צעירים בשם "האקדמיה של הקאמרטה של אירלנד".
האקדמיה הוקמה כדי לתמוך ולטפח מוזיקאים צעירים מצפון אירלנד והרפובליקה של אירלנד.
מדי שנה, האקדמיה מקבלת עד 12 מוזיקאים צעירים לפסטיבל כדי לקחת חלק בכיתות אמן וחזרות עם הסולנים האורחים.
למעלה מ-200 מוזיקאים השתתפו באקדמיה עד כה, עם בוגרים בולטים הכוללים את הפסנתרן מייקל מק'הייל, החלילנית אימר מקג'ואן והכנרת מיירייד היקי.
הקבוצה הריקה היא קבוצה שאין בה איברים, והיא מסומנת בסימן (שמקורו באות הנורווגית "Ø") או בצורה {}.
בחלק מהגרסאות של תורת הקבוצות האקסיומטית נכללת אקסיומת הקיום: קיימת קבוצה כך שלא קיים עבורו .
כלומר, אקסיומה זו קובעת שקיימת קבוצה ריקה.
בגרסאות אחרות טענה זאת נובעת מיתר האקסיומות.
על-פי אקסיומת היחידות ניתן להוכיח את יחידות הקבוצה הריקה, כלומר קיימת רק אחת כזו.
לכל קבוצה , הקבוצה הריקה היא תת-קבוצה של :
לכל קבוצה , האיחוד של עם הקבוצה הריקה שווה ל-:
לכל קבוצה , החיתוך של עם הקבוצה הריקה שווה לקבוצה הריקה:
המשלים של הקבוצה הריקה הוא הקבוצה האוניברסלית:
לקבוצה הריקה אין מקסימום או מינימום, משום שהיא לא מכילה אף איבר.
הסופרימום של הקבוצה הריקה הוא מינוס-אינסוף:
האינפימום של הקבוצה הריקה הוא אינסוף:
תת-הקבוצה היחידה של הקבוצה הריקה היא הקבוצה הריקה.
קבוצת החזקה שלה היא יחידון הכולל את הקבוצה הריקה בלבד.
העוצמה של הקבוצה הריקה היא אפס, ובפרט: הקבוצה הריקה היא קבוצה סופית.
לכל קבוצה קיימת בדיוק פונקציה אחת (הלוא היא הפונקציה הריקה, שאין בה זוגות סדורים כלל).
אם אינה ריקה, אז אין פונקציות .
בכל מרחב טופולוגי הקבוצה הריקה היא הן קבוצה פתוחה והן קבוצה סגורה.
במונחים של תורת הקטגוריות, הקבוצה הריקה היא אובייקט התחלתי בקטגוריה של קבוצות.
המתמטיקה שואפת להשתמש במספר קטן ככל האפשר של הנחות יסוד (אקסיומות) ושל הגדרות יסוד.
תורת הקבוצות מבוססת על מושג אטומי אחד, מושג הקבוצה, ועל יחס אחד - יחס השייכות.
אחת האקסיומות במערכת צרמלו-פרנקל קובעת שיש קבוצה ריקה ("קיים כך שלכל , לא נכון ש-", כלומר, יש קבוצה שאין לה איברים), והגדרת השוויון מבטיחה שקבוצה זו היא יחידה (לכל שתי קבוצות ריקות יש בדיוק אותם איברים).